
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης στην περιοχή 
«ΒΛΥΧΑ» Ελευσίνας από το Λιμενικό Ταμείο Ελευσίνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του ΑΝ 2344/40 (ΦΕΚ 154Α) «περί 
αιγιαλού και παραλίας». 

2. Τα 537/12.6.1992 και 858/31.8.1992 έγγραφα του Λιμενι¬ 
κού Ταμείου Ελευσίνας. 

3. Το 3514.22/02/92/24.1.1992 έγγραφο της Δ/νσης Λιμένων 
και Λιμενικών ’εργων του Υπουργείου Εμπορικής Ναυτιλίας. 

4. Το Δ4α/1/87/Φ41/Μ/11.4.1991 έγγραφο της Δ/νσης Λιμε¬ 
νικών Έργων της Γεν. Γραμματείας Δημ. Έργων του Υπουργείου 
ΠΕ.ΧΩ.ΔΕ. 

5. Τα Φ. 542/78/91/19.4.1991 και Φ. 542/395/90/ 
21.12.90 έγγραφα του Γ.Ε.Ν. 

6. Το82951/9125/12.8.1991 έγγραφο της Δ/νσης Πολ. Σχεδια- 
σμού Γεν. Δ/νσης Πολεοδομίας Υπουργείου ΠΕ.ΧΩ.ΔΕ. 

7. Το 511884/29.4.1991 έγγραφο του Ελληνικού Οργανισμού 
Τουρισμού. 

8. Τα 847033/31.10.90 και 727532/9.9.1991 έγγραφα της 
Εποπτείας Αλιείας Αττικής Νομαρχίας Πειραιά. 

9. Το 686/25.2.1992 έγγραφο της Εφορείας Εναλίων Αρχαιοτή¬ 
των Υπουργείου Πολιτισμού. 

10. Το Φ 919.32253/4/9/20.3.92 έγγραφο της Υπηρεσίας Φά¬ 
ρων του Πολεμικού Ναυτικού. 

11. Την αριθ. Υ. 1847/1078399/1182/0001/92, κοινή από¬ 
φαση του Πρωθυπουργού και του Υπουργού Οικονομικών, για τη μετα¬ 
βίβαση αρμοδιοτήτων στους Υφυπουργούς Οικονομικών. 

12. Το Α3/5683/19.3.1992 έγγραφο της Δ/νσης Υγείας Νομαρ¬ 
χίας Δυτ. Αττικής. 

13. Γνωμοδότηση της Ε.Ν.Ε Δυτικής Αττικής της 17.7.92, που συ¬ 
γκροτήθηκε με τη 2062/24.2.92 απόφαση του Νομάρχη Δυτ. Αττι¬ 
κής, σύμφωνα με το άρθρο 3 παρ. 3 Ν. 1337/83, και διαβιβάσθηκε με 
το 5037/β29/20.7.92 έγγραφο της Δ/νσης Γεωργίας Νομαρχ. Δυτ. 
Αττικής, στη Δ/νση Τεχν. Υπηρεσιών Νομαρχίας Δυτ. Αττικής. 

14. Το 944191/23.3.92 έγγραφο της Δ/νσης Τεχν. Υπηρεσιών 
της Νομαρχίας Δυτ. Αττικής. 

15. Το 18557/8.7.91 έγγραφο της Δ/νσης Περ/κού Σχεδιασμρύ 
Γεν. Δ/νσης Περιβάλλοντος Υ.ΠΕ.ΧΩ.ΔΕ, 

16. Την 86/1990 πράξη της Λιμενικής Επιτροπής Ελευσίνας και 
την 109/1992 τροποποιητική της. 

17. Τη Θ. 8768/21.8.88 απόφαση του Νομάρχη Δυτ. Αττικής κα¬ 
θορισμού αιγιαλού και παραλίας και παλαιού αιγιαλού, στην περιοχή 
παραλίας Ελευσίνας και στη θέση «ΒΛΥΧΑ», έμπροσθεν των εγκατα¬ 


στάσεων της εταιρείας Γ. Στυλιανίδης - Γ. Καρποδίνης και Σία ΟΕ, 
Ναυπηγικαί Εργασίαι (ΦΕΚ 332/4.5.88 τ. Δ'). 

18. Την 17474/1936 απόφαση του Υπουργείου της Συγκοινωνίας, 
νυν Υ.ΠΕ.ΧΩ.ΔΕ, περί έγκρισης του 11.12.1935 πρακτικού της επι¬ 
τροπής καθορισμού της χερσαίας ζώνης του λιμένος Ελευσίνας. 

19. Την 753/92/Φ34/19.5.1992 απόφαση της Δ/νσης Τεχνικών 
Υπηρεσιών Νομαρχίας Δυτ. Αττικής, με την οποία εγκρίθηκε η τεχνική 
μελέτη του έργου. 

20. Τη Γ.Ν. (οικ) 177/17.6.1992 πρόταση του Νομάρχη Δυτικής 
Αττικής για έκδοση Π. Δ/τος έγκρισης προσχώσεων στην περιοχή 
«ΒΛΥΧΑ» Ελευσίνας, με πρόταση του Υφυπουργού Οικονομικών, απο¬ 
φασίζουμε: 

Άρθρο μόνο. 

Εγκρίνουμε την από το Δημόσιο διενέργεια πρόσχωσης θαλάσσιας 
έκτασης συνολικού εμβαδού είκοσι επτά χιλιάδων (27.000) τετρ. μέ¬ 
τρων, στην περιοχή «Βλύχα» Ελευσίνας από το Λιμενικό Ταμείο Ελευσί¬ 
νας, όπως αυτή εικονίζεται στο από Αυγούστου 1990 τοπογραφικό διά¬ 
γραμμα, με κλίμακα 1:500 του μηχανικού Γ. Καατελλιανάκη, που θε¬ 
ωρήθηκε στις 20.2.1992 από τη Α/νση Τεχνικών Υπηρεσιών της Νο¬ 
μαρχίας Δυτικής Αττικής, ως εξής: α) πρόσχωση εμβαδού τριών χιλιά¬ 
δων (3.000) τετρ. μέτρων, με τα στοιχεία Α Β Γ Δ Α και β) πρόσχωση 
εμβαδού είκοσι τεσσάρων χιλιάδων (24.000) τετρ. μέτρων, με τα στοι¬ 
χεία Γ Δ Ε Ζ Η Τ, συνολικού εμβαδού προσχώσεων είκοσι επτά χιλιά¬ 
δων (27.000) τετρ. μέτρων. 

Η προαναφερόμενη πρόσχωση να γίνει από το Λιμενικό Ταμείο Ελευ¬ 
σίνας στην περιοχή «Βλύχα» μεταξύ των διαλυτηρίων Ν. Σάββα και 
Πυρκάλ προς εξυπηρέτηση των πλοίων εσωτερικού και γενικώς των νή¬ 
σων Αιγαίου, Ιονίου κλπ., με διάφορα οικοδομικά υλικά, ως και αδρανή, 
που στερούνται τα Ελληνικά νησιά, σε χώρο της εγκεκριμένης ζώνης 
του λιμένα Ελευσίνας, με τους παρακάτω όρους: 

1. Η νέα έκταση γης που θα προκύψει από τις προσχώσεις θα ανήκει 
κατά κυριότητα στο Δημόσιο και κατά διαχείριση στο Λιμενικό Ταμείο 
Ελευσίνας (άρθρο 18 ΑΝ 2344/40 - ΦΕΚ 154 Τεύχος Α/18.5.40). 

2. Η εκτέλεση των εργασιών να γίνει βάσει της μελέτης, που εγκρί¬ 
θηκε από τεχνική άποψη από τη Δ/νση Τεχνικών Υπηρεσιών με την 
753/92/Φ34/19.5.92 απόφαση, η οποία είναι αρμόδια για την παρα¬ 
κολούθηση αυτών. 

3. Κατά την προσχώρηση και μετά από αυτή να τηρηθούν όλοι οι 
όροι, που έχουν τεθεί με το 847033/31.10.90 έγγραφο της Εποπτείας 
Αλιείας Αττικής, Νομαρχίας Πειραιά με το 686/25.5.92 έγγραφο της 
Εφορείας Εναλίων Αρχαιοτήτων του Υπουργείου Πολιτισμού, με το 
Φ919.32253/49/20.3.1992 έγγραφο της Υπηρεσίας Φάρων του 
Πολεμικού Ναυτικού, με το Α3/5683/19.3.1992 Δ/νσης Υγείας Νο¬ 
μαρχίας Δυτικής Αττικής, με τα Φ. 542/395/90/21.12.90 και Φ. 
542/395/90/21.12.90 έγγραφα του ΓΕΝ, με το 18557/8.7.1991 
έγγραφο της Δ/νσης Περιβαλλοντικού Σχεδιασμού του Υ.ΠΕ.ΧΩ.ΔΕ., 
με τη 02951/9125/12.8.91 απόφαση της Δ/νσης Πολ. Σχεδιασμού 
Γεν. Δ/νσης Πολεοδομίας του Υ.ΠΕ.ΧΩ.ΔΕ., καθώς και άλλοι όροι, 
που έχουν τεθεί ή ενδεχόμενα τεθούν από τις κατά νόμο αρμόδιες να 

γνωμοδοτήσουν Υπηρεσίες. 

4. Να ληφθούν μέτρα για την αποφυγή ρύπανσης της γύρω θαλάσ¬ 
σιας περιοχής από τα έργα, που θα εκτελεσθούν. 

5. Να τηρηθούν οι διατάξεις του ΚΝ. 5351/32 «περί Αρχαιοτήτων». 

6. Δεν απαιτείται ειδική φωτοσήμανση, παρά μόνο άπλετος ηλεκτρο- 
φωτισμός του έργου, ώστε να φαίνεται το περίγραμμά του από τα 
σκάφη, τα οποία θα εκτελούν χειρισμούς. 

7. Να ληφθούν μέτρα για την αποφυγή ρύπανσης της γύρω θαλάσ¬ 
σιας περιοχής από τα έργα, που θα εκτελεσθούν. 

8. Η κατασκευή του έργου να μη δημιουργήσει προβλήματα σε βάρος 
της δημόσιας υγείας και ιδιαίτερα σε ό,τι αφορά την ποιότητα του θα¬ 
λασσινού νερού. 

9. τα βυθοκαρήματα από τις εκσκαφές εξυγίανσης του πυθμένα δρά¬ 
σης του κρηπιδώματος να διασκορπίζονται στην περιοχή, που ορίζεται 
με το σήμα Υ.Υ. προς Υ.ΠΕ.ΧΩ.ΔΕ κλπ. 051302/Δεκ. 90, όπως ανα- 
φέρεται στο Φ. 542/395/90/21.12.90 ΓΕΝ. 

10. Να φωτισθεί και να φωτοσημανθεί το κρηπίδωμα από την έναρξη 
μέχρι το πέρας των εργασιών, σύμφωνα με τις οδηγίες της Υπηρεσίας 
Φάρων του Πολεμικού Ναυτικού. 

11. Να τοποθετηθούν κατά μήκος των μετώπων παραβολής μόνιμα 
ελαστικά παραβλήματα προς αποφυγή ζημιών στα προσεγγίζοντα το 
κρηπίδωμα πλοία και να ενημερωθεί έγκαιρα η Υδρογραφική Υπηρε¬ 
σία, για την έναρξη των εργασιών, για έκδοση αγγελιών προς τους ναυ- 
τιλλομένους. 

12. Μετά την ολοκλήρωση όλων των έργων να διαβιβασθεί στην πιο 
πάνω Υπηρεσία οριζοντιογραφία με την ακριβή διάταξη των έργων και 
βυθομετρικό διάγραμμα με τα ακριβή βάθη, πέριξ των κρηπιδωμάτων, 
για την ενημέρωση των ΧΕΕ και λοιπών ναυτιλιακών βοηθημάτων. 

13. Στην οριστική μελέτη του έργου θα συμφωνήσει η Δ/νση Δ4 της 


Γεν, Γραμματείας Υ.ΠΕ.ΧΩ.ΔΕ με στόχο το έργο να εναρμονίζεται 
προς Προγραμματικό σχέδιο λιμένα Ελευσίνας και η μελέτη περιβαλλο¬ 
ντικών επιπτώσεων να γίνει, για το σύνολο των έργων, σύμφωνα με το 
18557/8.7.91 έγγραφο της Δ/νσης Περιβαλλοντικού Σχεδιασμού και 
με ειδική μέριμνα και κανόνες, για την προστασία του χώρου περί αστι¬ 
κού πρασίνου ανατολικά των λιμενικών έργων, που προβλέπεται από το 
εγκεκριμένο Γ.Π.Σ Ελευσίνας (ΦΕΚ 518Δ/89). 

14. Το έργο θα πρέπει να εξετασθεί στο σύνολό του και σύμφωνα με 
την 62269/5387/90 Κ.Υ.Α. εντάσσεται στην 1 ομάδα της Α κατηγο¬ 
ρίας έργων και δραστηριοτήτων (περίπτ. β), για πλοία με εκτόπισμα με¬ 
γαλύτερο των 1350 τόνων, για το σκοπό αυτό θα πρέπει να υποβληθεί 
μελέτη περιβαλλοντικών επιπτώσεων, το περιεχόμενο της οποία καθο¬ 
ρίζεται στον πίνακα I του άρθρου 16 αυτής, όπως αναφέρεται στο 
18557/8.7.91 έγγραφο Δ/νσης Περ/κού Σχεδιασμού Υ.ΠΕ.¬ 
ΧΩ.ΔΕ. 

Η μη τήρηση και η μη ακριβής εκπλήρωση οποιουδήποτε από τους 
πιο πάνω όρους, όπως και αυτών, που έχουν τεθεί ακόμα από τις αρμό¬ 
διες Υπηρεσίες ή ενδεχόμενα τεθούν από αυτές, συνεπάγεται την αυτοδί¬ 
καιη ανάκληση της έγκρισης, που παρέχεται με το παρόν. 

Στον Υφυπουργό των Οικονομικών, αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 16 Δεκεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΠΕΤΡΟΣ ΔΟΥΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




